Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1029

6. évfolyam „B” tagozat Fejlesztési feladatok – Tananyag Zenei ismeretek, az énekkészség fejlesztése Az elõzõ években tanult technikai készségek továbbfejlesztése: – légzés, – hangterjedelem, – a kiegyenlített, törésmentes éneklés, – kifejezõ szövegmondás, – a tanult tájegységekre jellemzõ díszítések. Moldva legjellemzõbb népdaltípusainak, mûfajainak megismerése, elsajátítása és átélt, élményszerû elõadása szólóban és csoportban, a dialektusra jellemzõ hangszerkísérettel is. Követelmény Moldva vokális népzenei anyagából a korosztálynak és egyéni adottságoknak megfelelõen, beleértve a Magyarországra települt moldvai csángók népzenéjét is: – különbözõ témájú lírai dalok, – balladák, – különbözõ lüktetésû és tempójú táncdallamok, – táncszók, – a jeles napokhoz és az emberi élet fordulóihoz és szakaihoz, valamint a munkához kötõdõ népszokásdallamok. Önállóan és tudatosan alkalmazva a tanultakat énekeljen tisztán, szép szövegmondással, stílusosan, átélt, kifejezõ módon a dialektusra jellemzõ hangszerkísérettel is. A népdalok válogatása a korosztálynak és egyéni adottságoknak megfelelõen történjen: Az év végi vizsga ajánlott anyaga – Egy guzsalyas dalokból álló összeállítás – Egy díszített parlando rubato népdal – Egy klasszikus ballada – Egy táncdallamokból álló összeállítás Követelmények az alapfok évfolyamainak elvégzése után Az „A” tagozat végén A tanuló ismerje – az emberi hang sajátosságait, és képes legyen ezeket alkalmazni a dallamok megszólaltatásakor, – a magyar népdalok alapvetõ stílusjegyeit, az öt magyar népzenei dialektus fõ jellemzõit és a népdalok díszítési és variációs lehetõségeit, – a legjelentõsebb hagyományõrzõ népi énekeseket. Tudjon – helyesen lélegezni, – tisztán intonálni, – kezdõhangokat önállóan megtalálni, – hangfajának megfelelõ terjedelemben törésmentesen énekelni, – érthetõ szövegmondással énekelni, – életkorának, képességének, egyéniségének megfelelõ módon, a tanult dialektusok figyelembevételével, stílusosan népdalokat megszólaltatni. A „B” tagozat végén (az „A” tagozat követelményein felül) Legyen képes a tanuló az „A” tagozatra építve gyarapítani technikai eszközeit a tanult népzenei stílusok, mûfajok, valamint dialektusok autentikus megszólaltatása érdekében. Önállóan és tudatosan alkalmazva a tanultakat énekeljen tisztán, szép szövegmondással, átélt, kifejezõ módon. Tudjon – önállóan beéneklõ gyakorlatokat végezni, Rendelkezzék – a szükséges kottaolvasási, lejegyzõ készséggel, memóriával és összpontosító képességgel, – jó elõadói készséggel, önállósággal. A mûvészeti alapvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Népi ének fõtárgy „A” tagozat: minimum 10 perc „B” tagozat: minimum 10 perc A vizsga tartalma „A” tagozat – Egy gyerekjátékdalokból vagy párosító dalokból álló népdalcsokor, – Egy jeles napi szokásdalokból álló összeállítás, – Egy pásztor– vagy rabének, – Egy klasszikus ballada a Dunántúlról vagy az Alföldrõl, – Egy különbözõ lüktetésû és tempójú táncdallamokból álló összeállítás. Az elõadásban közremûködhetnek hangszeres tanulók. „B” tagozat – Egy lakodalmi szokásdalokból álló összeállítás, – Egy keserves, – Egy klasszikus ballada, – Egy szabadon választott népdal összeállítás. – Egy karikázó dallamokból álló összeállítás csoportos énekszóval – Egy hangszerkíséretes táncdalciklus. A vizsga értékelése – megfelelés az elõírt követelményeknek, – helyes légzés, testtartás, – intonáció, – helyes ritmus és tempó, – szép, érthetõ szövegmondás – memória, – állóképesség, – elõadásmód, tartalmi érzékenység, – technikai és mûvészi megvalósítás, – népzenei hitelesség. Továbbképzõ évfolyamok „A” tagozat A továbbképzõ évfolyamok eléréséig a tanulók tudásszintje között képességeik, teherbírásuk és szorgalmuk alapján jelentõs különbség alakulhat ki. Ez a különbség a továbbképzõ évfolyamokon egyéb elfoglaltságaiktól, gyakorlási idejüktõl, érdeklõdési körüktõl függõen tovább növekedhet. Zenetanulásuk iránya és célja is eltérhet; így az egyéni énektudás tökéletesítése, vagy a kamarazenei együttes muzsikálás fejlesztése kerülhet elõtérbe. A továbbképzõ anyagának megtervezésekor egyéni programokat alakítsunk ki, hogy összefoglaljuk, elmélyítsük a népzenei dialektusok, stílusok és mûfajok eddig tanult anyagát, új nézõpontból is. A továbbképzõ lehetõséget teremt arra, hogy megismertessük azokat a tájegységeket, illetve mûfajokat, amelyekkel nem volt módunk foglalkozni az alapfokú tanulmányok ideje alatt: pl. egyházi népénekek, történeti énekek, hangszerutánzó dallamok stb. A továbbképzõ osztályaiban a tananyagot a tanuló alapfokon elvégzett anyaga, egyéni adottságai, érdeklõdése figyelembe vételével állítsuk össze. Az iskola adottságaitól függõen a továbbképzõben teremtsünk lehetõséget a népdalok stílusos hangszerkíséretes megszólaltatására. Ösztönözzük a tanulókat énekes–hangszeres együttesek alakítására, a kamarazene tantárgy keretein kívül is. A tanuló képes legyen az eddigiekre építve tovább gyarapítani tudását a népzenei dialektusok eredeti megszólaltatása érdekében. Az eddig tanultakra építve fejlesszük tovább a tanuló készségeit (hangterjedelem, kifejezõ szövegmondás, a dialektusokra jellemzõ hangvétel és díszítési módok). A tanultakat tudatosan alkalmazva énekeljen tisztán, szép szövegmondással, kifejezõ módon.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes